pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“รมว.วราวุธ” ขอบคุณทุกคนที่ร่วมกันดูแลป่าชุมชน สู่การเพิ่มพื้นที่ป่าอย่างยั่งยืน ในวันป่าชุมชนแห่งชาติ 2566
วันพฤหัสบดีที่ 25 พฤษภาคม 2566
“รมว.วราวุธ” ขอบคุณทุกคนที่ร่วมกันดูแลป่าชุมชน สู่การเพิ่มพื้นที่ป่าอย่างยั่งยืน ในวันป่าชุมชนแห่งชาติ 2566
“รมว.วราวุธ” ขอบคุณทุกคนที่ร่วมกันดูแลป่าชุมชน สู่การเพิ่มพื้นที่ป่าอย่างยั่งยืน ในวันป่าชุมชนแห่งชาติ 2566
“รมว.วราวุธ” ขอบคุณทุกคนที่ร่วมกันดูแลป่าชุมชน สู่การเพิ่มพื้นที่ป่าอย่างยั่งยืน ในวันป่าชุมชนแห่งชาติ 2566
วันที่ 24 พฤษภาคม 2566 เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดงานวันป่าชุมชนแห่งชาติ ประจําปี 2566 พร้อมมอบโล่ ถ้วยรางวัล และเกียรติบัตร ให้แก่ผู้ทรงคุณวุฒิในคณะกรรมการนโยบายป่าชุมชน ภาคีเครือข่าย หน่วยงาน และองค์กรที่สนับสนุนการพัฒนาป่าชุมชน โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยคณะผู้บริหาร ทส. ประธานเครือข่ายป่าชุมชน 68 จังหวัด เข้าร่วมงาน ณ โรงแรมเอเชีย แอร์พอร์ต จังหวัดปทุมธานี
รมว.ทส. กล่าวว่า พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ ให้ตราพระราชบัญญัติป่าชุมชน พ.ศ. 2562 ในวันที่ 24 พฤษภาคม พ.ศ. 2562 คณะรัฐมนตรีจึงได้มีมติเห็นชอบให้วันที่ 24 พฤษภาคม ของทุกปี เป็นวันป่าชุมชนแห่งชาติ ตามที่กระทรวงทรัพยากรธรรมชาติและสิ่งแวดล้อมเสนอ ทั้งนี้ พระราชบัญญัติป่าชุมชน พ.ศ. 2562 เป็นกฎหมายเพื่อส่งเสริมให้ชุมชนได้ร่วมกับรัฐในการอนุรักษ์ ฟื้นฟูจัดการ บํารุงรักษา และใช้ประโยชน์จากทรัพยากรธรรมชาติ สิ่งแวดล้อม และความหลากหลายทางชีวภาพ อย่างสมดุลและยั่งยืนในรูปแบบของป่าชุมชน เพื่อให้ชุมชนสามารถจัดการป่าชุมชนและได้ประโยชน์จากป่าชุมชน อันจะส่งผลให้ชุมชนดูแลรักษาทรัพยากรธรรมชาติ สิ่งแวดล้อม และความหลากหลายทางชีวภาพของประเทศให้มีความสมบูรณ์และยั่งยืน
ปัจจุบันได้มีการบริหารจัดการป่าชุมชนควบคู่กับการผลักดันแนวนโยบายเรื่องป่าเศรษฐกิจ ส่งผลให้การปลูกต้นไม้ของไทยมีศักยภาพมากยิ่งขึ้น มีปริมาณป่าเพิ่มมากขึ้น และเป็นหัวใจสําคัญในการพัฒนาเศรษฐกิจในแต่ละชุมชนขึ้นอย่างยั่งยืน ประชาชนทุกคนที่เป็นเจ้าของป่าชุมชน จึงต้องมีความรักและหวงแหนในการปกป้องต้นไม้ทุกต้นที่ร่วมกันดูแลให้ถึงชั่วลูกชั่วหลาน ซึ่งการที่จะทําให้ป่าชุมชนมีความอุดมสมบูรณ์ได้นั้น จะต้องอาศัยความร่วมมือทั้งจากเครือข่ายป่าชุมชนทั่วประเทศที่ได้ช่วยกันเป็นหูเป็นตาร่วมกับเจ้าหน้าที่รัฐ ในการร่วมกันดูแลรักษาป่าชุมชนทุกๆ แห่ง และหวังเป็นอย่างยิ่งว่า การทํางานร่วมกันระหว่างภาครัฐ ภาคเอกชน และภาคประชาชนในแต่ละพื้นที่ จะมีการต่อยอดและดําเนินการต่อไป เพื่อให้สามารถขยายพื้นที่ป่าชุมชนให้ได้มากยิ่งขึ้น สร้างความสมบูรณ์ให้แก่ทรัพยากรธรรมชาติของไทยอย่างยั่งยืนสืบไป
รัฐบาลไทย-ข่าวทำเนียบรัฐบาล-สภาผู้ว่าการธนาคารโลกและ IMF เห็นชอบให้ไทยเป็นเจ้าภาพจัดประชุมประจำปี 2569
วันพฤหัสบดีที่ 25 พฤษภาคม 2566
สภาผู้ว่าการธนาคารโลกและ IMF เห็นชอบให้ไทยเป็นเจ้าภาพจัดประชุมประจําปี 2569
วันพฤหัสบดีที่ 25 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
รับทราบมติที่ประชุมสภาผู้ว่าการธนาคารโลกและกองทุนการเงินระหว่างประเทศ หรือ IMF
ซึ่งเห็นชอบให้ประเทศไทยเป็นเจ้าภาพจัดการประชุมประจําปี 2569 ในวันที่ 16 ตุลาคม
โดยคณะทํางานธนาคารโลกและกองทุนการเงินระหว่างประเทศ ได้เดินทางมาสํารวจความพร้อมของไทย เช่น
สถานที่จัดการประชุม ที่พัก ระบบคมนาคม
และจัดทํารายงานผลการประเมินเสนอต่อคณะกรรมการบริหารกลุ่มออกเสียงของธนาคารโลกซึ่งมีประเทศสม
าชิก 189 ประเทศ และกองทุนการเงินระหว่างประเทศ ซึ่งมีประเทศสมาชิก 190 ประเทศ
ลงมติให้ความเห็นชอบเมื่อวันที่ 10 เม.ย.2566 ที่ผ่านมา สะท้อนให้เห็นว่าประเทศต่าง ๆ
และองค์การระหว่างประเทศมีความเชื่อมั่นในศักยภาพของประเทศไทย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.สุชาติ สั่งทีมช่างกรมพัฒน์ลงพื้นที่ช่วยเหลือผู้ประสบภัยพิจิตร
วันพุธที่ 24 พฤษภาคม 2566
รมว.สุชาติ สั่งทีมช่างกรมพัฒน์ลงพื้นที่ช่วยเหลือผู้ประสบภัยพิจิตร
กระทรวงแรงงาน โดยกรมพัฒนาฝีมือแรงงานจัดหน่วยบริการเคลื่อนที่ บริการซ่อมแซมเครื่องใช้ไฟฟ้า บรรเทาความเดือดร้อนของประชาชนที่ได้รับผลกระทบวาตภัยจังหวัดพิจิตร
รัฐบาลไทย-ข่าวทำเนียบรัฐบาล-รมว.แรงงาน ห่วงใยเหตุเพลิงไหม้โรงงานผลิตที่นอน จ.สมุทรปราการ ส่งที่ปรึกษาฯ “มานิตย์” ลงพื้นที่หาสาเหตุทันที
วันพฤหัสบดีที่ 25 พฤษภาคม 2566
25/05/2566
รมว.แรงงาน ห่วงใยเหตุเพลิงไหม้โรงงานผลิตที่นอน จ.สมุทรปราการ ส่งที่ปรึกษาฯ “มานิตย์” ลงพื้นที่หาสาเหตุทันที
รัฐมนตรีว่าการกระทรวงแรงงาน ห่วงใยเหตุเพลิงไหม้โรงงานผลิตที่นอน จ.สมุทรปราการ  ส่งที่ปรึกษาฯ “มานิตย์” ลงพื้นที่ร่วมกับหน่วยงานในสังกัด หาสาเหตุและช่วยเหลือผู้ได้รับผลกระทบ โดยเชิญนายจ้างพบ 31 พฤษภาคม 2566
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุเพลิงไหม้โรงงานผลิตที่นอน จ.สมุทรปราการ ว่า ก่อนอื่นผมต้องขอแสดงความห่วงใยในความปลอดภัยทั้งชีวิตและทรัพย์สินของลูกจ้าง นายจ้าง และสถานประกอบกิจการจากเหตุการณ์เพลิงไหม้ดังกล่าว และได้มอบหมายให้ นายมานิตย์ พรหมการรีย์กุล ที่ปรึกษารัฐมนตรีว่าการกระทรวงแรงงาน ลงพื้นที่เกิดเหตุร่วมกับพนักงานตรวจความปลอดภัยสํานักงานสวัสดิการและคุ้มครองแรงงาน จ.สมุทรปราการ ศูนย์ความปลอดภัยในการทํางานเขต 10 (สมุทรปราการ) เจ้าหน้าที่สํานักงานแรงงานจังหวัด และสํานักงานประกันสังคม จ.สมุทรปราการ เบื้องต้นได้รับรายงานว่า เหตุเกิดวันที่ 24 พฤษภาคม 2566 เวลา 11.40 น. ได้เกิดเพลิงไหม้สถานประกอบกิจการผลิตเส้นใยสังเคราะห์ รับจ้างผลิตเครื่องนอน ตั้งอยู่ ต.บางปูใหม่ อ.เมืองสมุทรปราการ จ.สมุทรปราการ โดยพบกลุ่มควันจํานวนมากและเกิดการลุกไหม้ภายในโรงงาน หน่วยดับเพลิงพื้นที่ใกล้เคียงสามารถควบคุมเพลิงไว้ได้ สาเหตุคาดว่าเกิดจากไฟฟ้าลัดวงจร ขณะนี้อยู่ระหว่างการตรวจสอบของหน่วยงานพิสูจน์หลักฐาน ขณะเกิดเหตุไม่พบลูกจ้างได้รับบาดเจ็บหรือเสียชีวิต อย่างไรก็ตาม ผมได้สั่งการให้หน่วยงานสังกัดกระทรวงแรงงานติดตามสถานการณ์อย่างใกล้ชิด พร้อมทั้งประสานหน่วยงานที่เกี่ยวข้องหาทางช่วยเหลือนายจ้าง-ลูกจ้างที่ได้รับผลกระทบจากเหตุเพลิงไหม้ครั้งนี้ด้วย
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พนักงานตรวจความปลอดภัยสํานักงานสวัสดิการและคุ้มครองแรงงานจังหวัดสมุทรปราการ ศูนย์ความปลอดภัยในการทํางานเขต 10 (ศปข.10) เชิญนายจ้างและผู้ที่เกี่ยวข้องมาสอบข้อเท็จจริงเพิ่มเติม ในวันที่ 31 พฤษภาคม 2566 เพื่อตรวจสอบว่า นายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกันและระงับอัคคีภัย พ.ศ. 2555 หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-ประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์
วันพฤหัสบดีที่ 25 พฤษภาคม 2566
ประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์
รองปลัดกระทรวงเกษตรและสหกรณ์ ประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์
วันพฤหัสบดีที่ 25 พฤษภาคม 2566 เวลา 09.30 น. นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาอุทธรณ์ ครั้งที่ 5/2566 ณ ห้องประชุมกรมส่งเสริมสหกรณ์ เทเวศร์ กรุงเทพมหานคร โดยมีผู้ทรงคุณวุฒิในคณะกรรมการพัฒนาการสหกรณ์แห่งชาติ ผู้แทนจากกรมส่งเสริมสหกรณ์ ผู้แทนจากสํานักงานปลัดกระทรวงเกษตรและสหกรณ์ ผู้แทนจากกระทรวงการคลัง ผู้แทนจากสํานักงานคณะกรรมการกฤษฎีกา และคณะทํางานที่เกี่ยวข้อง เข้าร่วมประชุมฯ ซึ่งการประชุมฯ ดังกล่าว มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์
รัฐบาลไทย-ข่าวทำเนียบรัฐบาล-จับกัง 1 ห่วงลูกจ้าง 66 คน ถูกนายจ้าง จ.ชลบุรี เท! สั่ง กสร.เร่งช่วยเหลือสิทธิตามกฎหมาย
วันพฤหัสบดีที่ 25 พฤษภาคม 2566
25/05/2566
จับกัง 1 ห่วงลูกจ้าง 66 คน ถูกนายจ้าง จ.ชลบุรี เท! สั่ง กสร.เร่งช่วยเหลือสิทธิตามกฎหมาย
จับกัง 1 ห่วงลูกจ้าง 66 คน ถูกนายจ้าง จ.ชลบุรี เท! สั่ง กสร.เร่งช่วยเหลือสิทธิตามกฎหมาย
รมว.แรงงาน ห่วงใยลูกจ้างถูกนายจ้างในจังหวัดชลบุรีเลิกจ้าง 66 คน สั่ง กสร. และหน่วยงานในสังกัดเร่งดําเนินการช่วยเหลือตามหน้าที่ กรมสวัสดิฯ-รับคําร้อง (คร.7) ประกันสังคม-จ่ายว่างงาน จัดหางาน-หางานใหม่ และกรมพัฒน์-ฝึกทักษะอาชีพ พร้อมชี้แจงสิทธิตามกฎหมายครอบคลุมทุกมิติ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสื่อมวลชนเสนอข่าว ลูกจ้างเกือบร้อยชีวิตถูกเลิกจ้างไม่รู้ตัว โรงงานปิดโดยไม่บอกล่วงหน้า พร้อมค้างค่าจ้าง 7 เดือน ว่า ผมขอส่งความห่วงใยไปยังลูกจ้างกลุ่มนี้ และไม่ได้นิ่งนอนใจ ได้สั่งการให้หน่วยงานในสังกัด เร่งดําเนินการตามอํานาจหน้าที่ เบื้องต้นได้รับรายงานจากกรมสวัสดิการและคุ้มครองแรงงาน (กสร.) ว่า พนักงานตรวจแรงงานสํานักงานสวัสดิการและคุ้มครองแรงงานจังหวัดชลบุรี พร้อมเจ้าหน้าที่สํานักงานประกันสังคมจังหวัด สํานักงานจัดหางานจังหวัด ลงพื้นที่ตรวจสอบข้อเท็จจริงพบกลุ่มลูกจ้างของบริษัทแห่งหนึ่งประกอบกิจการผลิตเฟอร์นิเจอร์ไม้และเหล็ก สํานักงานใหญ่อยู่แถวบรรทัดทอง กรุงเทพฯ มีสาขาอยู่อําเภอเกาะจันทร์ จังหวัดชลบุรี นายจ้างได้เลิกจ้างลูกจ้าง จํานวน 66 คน พนักงานตรวจแรงงาน สสค.ชลบุรี ได้ดําเนินการรับคําร้อง (คร.7) ลูกจ้าง จํานวน 64 คน กรณีนายจ้างเลิกจ้างไม่จ่ายค่าจ้าง ค่าจ้างแทนการบอกกล่าวล่วงหน้า ค่าชดเชย ค่าจ้างในวันหยุดพักผ่อนประจําปี พร้อมดอกเบี้ย และลูกจ้าง จํานวน 2 คน กรณีนายจ้างเลิกจ้างด้วยเหตุเกษียณอายุได้รับค่าชดเชยไม่ครบถ้วน รวมเป็นเงินทั้งสิ้น 12,702,921.67 บาท ทั้งนี้ ได้สั่งให้หน่วยงานในสังกัดร่วมกันชี้แจงสิทธิ หน้าที่ สิทธิตามกฎหมายแก่ลูกจ้างตามภารกิจที่เกี่ยวข้อง อาทิ การให้คําปรึกษาข้อกฎหมาย สิทธิประโยชน์แก่ลูกจ้าง การใช้สิทธิประกันการว่างงาน การหาตําแหน่งงานว่างรองรับ การฝึกทักษะทางด้านอาชีพตามความต้องการ และการขอรับประโยชน์ทดแทนกรณีว่างงานจากกองทุนประกันสังคม เป็นต้น
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พนักงานตรวจแรงงานสํานักงานสวัสดิการและคุ้มครองแรงงานจังหวัดชลบุรี ได้มีหนังสือเชิญนายจ้างมาพบเพื่อตรวจสอบข้อเท็จจริง ในวันที่ 26 พฤษภาคม 2566 นี้ และให้เร่งดําเนินการมีคําสั่งให้นายจ้างปฏิบัติตามกฎหมายต่อไป ทั้งนี้ ผมขอย้ําไปยังนายจ้าง/เจ้าของสถานประกอบกิจการให้ปฏิบัติตามพระราชบัญญัติคุ้มครองแรงงาน พ.ศ. 2541 อย่างเคร่งครัด เพื่อจะได้ไม่เกิดปัญหากับทั้งสองฝ่าย หากนายจ้าง เจ้าของสถานประกอบกิจการ ลูกจ้าง และประชาชนทั่วไป มีข้อสงสัยเกี่ยวกับกฎหมายคุ้มครองแรงงานสามารถปรึกษาได้ที่ สายด่วน 1506 กด 3 หรือ 1546 หรือสํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-ไทย – อาร์เจนตินา ถกความร่วมมือพร้อมผลักดันความร่วมมือด้านการเกษตรร่วมกัน
วันพฤหัสบดีที่ 25 พฤษภาคม 2566
ไทย – อาร์เจนตินา ถกความร่วมมือพร้อมผลักดันความร่วมมือด้านการเกษตรร่วมกัน
ไทย – อาร์เจนตินา ถกความร่วมมือพร้อมผลักดันความร่วมมือด้านการเกษตรร่วมกัน
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจาก นายประยูร อินสกุล ปลัดกระทรวงเกษตรและสหกรณ์ หารือร่วมกับนาย เออร์เนสโต เปเรซ เลขาธิการฝ่ายเกษตร จังหวัดลาริโอจา สาธารณรัฐอาร์เจนตินา (Mr. Ernesto Perez, Secretary of Agriculture of La Rioja Province) พร้อมด้วย ผู้แทนหน่วยงานสังกัดกระทรวงเกษตรฯ อาทิ กรมประมง กรมปศุสัตว์ กรมวิชาการเกษตร กรมส่งเสริมการเกษตร สํานักงานเศรษฐกิจการเกษตร และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ โดยมีวัตถุประสงค์เพื่อผลักดันความร่วมมือด้านการเกษตรร่วมกัน
สําหรับการหารือในวันนี้ กระทรวงเกษตรและสหกรณ์กับอาร์เจนตินาได้มีการหารือความเป็นไปได้ในการทําความร่วมมือด้านการเกษตรกับจังหวัดลาริโอจา (La Rioja Province) ซึ่งกระทรวงเกษตรฯ มีความยินดีอย่างยิ่ง ทั้งนี้ ทั้งสองฝ่ายมีความสนใจร่วมกันในด้านเครื่องจักรกลทางการเกษตรสําหรับเกษตรกรรายย่อย โดยที่ผ่านมากระทรวงเกษตรและสหกรณ์ได้ดําเนินโครงการความร่วมมือด้านการเกษตรกับฝ่ายอาร์เจนตินา 2 โครงการด้วยกัน ได้แก่ 1) โครงการเพิ่มศักยภาพการผลิตถั่วเหลืองและการใช้ประโยชน์อย่างยั่งยืน และการพัฒนาเทคโนโลยีเครื่องจักรกลการเกษตรในการผลิตถั่วเหลือง (Potential Enhancement for Sustainable Soybean Production and Utilization and Agriculture Machinery Technology Development for Soybean Production) โดยกรมวิชาการเกษตร และ 2) โครงการศึกษาดูงานเรื่องโรคปากและเท้าเปื่อย ด้านการผลิตวัคซีน การใช้วัคซีนเพื่อควบคุมป้องกันโรคและกฎหมายที่เกี่ยวข้อง ณ สาธารณรัฐอาร์เจนตินา โดยกรมปศุสัตว์
ทั้งนี้ สําหรับอาร์เจนตินาเป็นคู่ค้าสินค้าเกษตรที่สําคัญและเป็นแหล่งนําเข้ากากถั่วเหลืองรายใหญ่ของไทย (อันดับสองรองจากบราซิล) เป็นประเทศคู่ค้าสินค้าเกษตรอันดับที่ 33 ของไทย ในระหว่างปี 2563-2565 มีมูลค่าการค้าสินค้าเกษตรเฉลี่ยปีละ 10,394 ล้านบาท โดยสินค้าส่งออกของไทย ได้แก่ 1) ปลาทูนากระป๋อง 2) ปลาปรุงแต่งอื่น ๆ เช่น ไส้กรอกปลา ลูกชิ้นปลา 3) สับปะรดปรุงแต่ง 4) น้ํายางธรรมชาติ และ 5) ปลาซาร์ดีนกระป๋อง และสินค้าเกษตรที่ไทยนําเข้า ได้แก่ 1) กากน้ํามัน และกากแข็งที่ได้จากการสกัดน้ํามันถั่วเหลือง (2) ข้าวสาลี ไม่ใช้สําหรับเพาะปลูก (3) ปลาหมึกกระดองและปลาหมึกกล้วยแช่แข็ง 4) กุ้งอื่น ๆ เช่น กุ้งกุลาดํา กุ้งขาว แช่แข็ง และ (5) โคกระบือแช่แข็ง
รัฐบาลไทย-ข่าวทำเนียบรัฐบาล-กยศ. ร่วมงานมหกรรมการเงินเพื่อครูไทย 4 ภูมิภาค วันที่ 27 - 28 พ.ค. 66 จังหวัดสุราษฎร์ธานี
วันพฤหัสบดีที่ 25 พฤษภาคม 2566
25/05/2566
กยศ. ร่วมงานมหกรรมการเงินเพื่อครูไทย 4 ภูมิภาค วันที่ 27 - 28 พ.ค. 66 จังหวัดสุราษฎร์ธานี
กยศ. เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 27 - 28 พ.ค.2566 นี้ ณ หอประชุมวชิราลงกรณ ม.ราชภัฏสุราษฎร์ธานี
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า จัดโดยกระทรวงศึกษาธิการและพันธมิตรกลุ่มสถาบันการเงินต่างๆ พร้อมให้คําแนะนําในการวางแผนการออมการลงทุน วันที่ 27 - 28 พฤษภาคม 2566 นี้ ณ หอประชุมวชิราลงกรณ มหาวิทยาลัยราชภัฏสุราษฎร์ธานี อําเภอเมือง จังหวัดสุราษฎร์ธานี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ร่วมจัดงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 27 - 28 พฤษภาคม 2566 เวลา 08.30 - 16.00 น. หอประชุมวชิราลงกรณ มหาวิทยาลัยราชภัฏสุราษฎร์ธานี อําเภอเมือง จังหวัดสุราษฎร์ธานี จัดโดยกระทรวงศึกษาธิการและพันธมิตร กลุ่มสถาบันการเงินต่างๆ เพื่อเปิดโอกาสให้ข้าราชการครูและบุคลากรทางการศึกษาในพื้นที่ภูมิภาคจังหวัดสุราษฎร์ธานี จังหวัดระนอง จังหวัดชุมพร จังหวัดนครศรีธรรมราช จังหวัดกระบี่ จังหวัดพังงา และจังหวัดพัทลุง ที่ประสบปัญหาหนี้สินได้รับการช่วยเหลือ โดยจะมีการเปิดการเจรจาแก้ไขปัญหาหนี้ร่วมกัน ตลอดจนการให้บริการอบรมความรู้ทางการเงิน โดยบูรณาการความร่วมมือกับทุกฝ่ายที่เกี่ยวข้อง ทั้งนี้ กองทุนขอเชิญชวนข้าราชการครูหรือบุคลากรทางการศึกษาที่เป็นผู้กู้ยืม กยศ. เข้าร่วมงาน โดยสามารถติดต่อขอรับคําปรึกษาการชําระหนี้ได้ที่บูธ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ตั้งเป้านักท่องเที่ยวต่างชาติเที่ยวไทย ไม่น้อยกว่า 25 ล้านคนในปีนี้ เพิ่มเงินหมุนเวียนในระบบเศรษฐกิจ
วันพฤหัสบดีที่ 25 พฤษภาคม 2566
ตั้งเป้านักท่องเที่ยวต่างชาติเที่ยวไทย ไม่น้อยกว่า 25 ล้านคนในปีนี้ เพิ่มเงินหมุนเวียนในระบบเศรษฐกิจ
.....
สถานการณ์การท่องเที่ยวไทย ประเทศไทยยังเป็นที่สนใจของนักท่องเที่ยวชาวต่างชาติ กระทรวงการท่องเที่ยวและกีฬา เผยตัวเลขนักท่องเที่ยวต่างชาติเที่ยวไทย ตั้งแต่ 1 ม.ค. 66 มีจํานวนสะสมมากถึง 9,470,498 คน สร้างรายได้รวมกว่า 391,778 ล้านบาท (ข้อมูล ณ วันที่ 15 พ.ค. 66) พร้อมประเมินภาพรวมการท่องเที่ยวในเดือนพ.ค. 66 คาดว่าจะมีนักท่องเที่ยวต่างชาติเที่ยวไทย ไม่ต่ํากว่า 2 ล้านคนต่อเดือน ซึ่งเป็นนักท่องเที่ยวจากอาเซียน เอเชียตะวันออก และเอเชียใต้ เป็นหลัก
.
ขณะที่ในช่วงครึ่งปีหลังยังคงมีแนวโน้มเติบโตได้ดี แม้จะเข้าสู่ช่วงนอกฤดูกาลท่องเที่ยว จากปัจจัยสนับสนุนทั้งการเพิ่มจํานวนเที่ยวบิน และแคมเปญส่งเสริมการท่องเที่ยวต่าง ๆ ซึ่งจะทําให้แนวโน้มนักท่องเที่ยวต่างชาติเที่ยวไทย ตลอดปี 66 เป็นไปตามเป้าหมายที่วางไว้ คือไม่น้อยกว่า 25 ล้านคน
.
ทําให้มั่นใจได้ว่าการฟื้นตัวอย่างต่อเนื่องของภาคการท่องเที่ยว เพิ่มเงินหมุนเวียนในระบบเศรษฐกิจไทย เป็นแรงขับเคลื่อนสําคัญให้เศรษฐกิจของประเทศฟื้นตัวได้ตามคาดการณ์ไว้
.
อ่านเพิ่มเติม คลิก https://www.thaigov.go.th/news/contents/details/68480
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
เริ่มแล้ว! กยศ. เปิดให้กู้ยืมเงินปีการศึกษา 2566 ผ่านแอปฯ “กยศ. Connect” หรือเว็บไซต์ กยศ. ได้ถึง 31 ก.ค. 66
ไทยพร้อมเป็นเจ้าภาพจัดประชุม ‘สภาผู้ว่าการธนาคารโลก และ IMF’ ปี 2569
ครม. ยกสถานะ “วาฬสีน้ําเงิน” เป็นสัตว์ป่าสงวน เพื่ออนุรักษ์ไว้ไม่ให้สูญพันธุ์
รากฟันเทียมฝีมือคนไทย ถูกกว่านําเข้ากว่า 10 เท่า พร้อมใช้รักษาผู้สูงวัยสิทธิบัตรทอง
เศรษฐกิจไทยไตรมาส 1/66 ปรับดีขึ้น จากแรงหนุนภาคการท่องเที่ยวไทยและนักท่องเที่ยวต่างชาติที่เพิ่มขึ้นต่อเนื่อง
รัฐบาลไทย-ข่าวทำเนียบรัฐบาล-บสย. จับมือ BWG ส่งเครื่องแบบพนักงานเก่า เปลี่ยนเป็นพลังงานสะอาด
วันพฤหัสบดีที่ 25 พฤษภาคม 2566
25/05/2566
บสย. จับมือ BWG ส่งเครื่องแบบพนักงานเก่า เปลี่ยนเป็นพลังงานสะอาด
บสย. ส่งมอบเครื่องแบบพนักงานเก่าให้ตัวแทนจาก BWG เพื่อนําเครื่องแบบพนักงานเก่าเข้าสู่กระบวนการกําจัดอย่างถูกวิธี โดย BWG เป็นผู้ให้บริการด้านการบริหารและจัดการสิ่งแวดล้อมอย่างครบวงจร เมื่อวันที่ 25 พฤษภาคม 2566 ณ บสย. สํานักงานใหญ่
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมคณะผู้บริหาร ร่วมส่งมอบเครื่องแบบพนักงานเก่า ให้แก่ ตัวแทนจาก บริษัท เบตเตอร์ เวิลด์ กรีน จํากัด (มหาชน) (BWG) เพื่อนําเครื่องแบบพนักงานเก่าเข้าสู่กระบวนการกําจัดอย่างถูกวิธี โดย BWG เป็นผู้ให้บริการด้านการบริหารและจัดการสิ่งแวดล้อมอย่างครบวงจร เมื่อวันที่ 25 พฤษภาคม 2566 ณ บสย. สํานักงานใหญ่
สําหรับการส่งมอบเครื่องแบบพนักงานเก่าในครั้งนี้ เป็นหนึ่งในโครงการ CSR“บสย. ใส่ใจสิ่งแวดล้อม”ด้วยกระบวนการเผาทําลายผ่านระบบปิด ไม่ก่อให้เกิดมลภาวะต่อสิ่งแวดล้อม ลดปัญหามลพิษ PM2.5 และยังสามารถนําพลังงานความร้อนที่ได้แปรเปลี่ยนเป็นพลังงานสะอาดทดแทนการใช้ถ่านหิน เพื่อสิ่งแวดล้อมที่ดีอย่างยั่งยืน อีกทั้งยังเป็นส่วนหนึ่งในการช่วยลดปัญหาการนําเครื่องแบบของพนักงาน บสย. ที่มีโลโก้เก่านําไปใช้ประโยชน์อันมิชอบ ซึ่ง บสย. ได้ Rebranding หรือเปลี่ยนตราสัญลักษณ์องค์กรเมื่อปี 2565 ที่ผ่านมา และเพื่อสร้างความเชื่อมั่นในการให้บริการแก่ลูกค้า ปลูกฝังการอนุรักษ์สิ่งแวดล้อมให้กับพนักงาน ซึ่งเป็นส่วนหนึ่งของนโยบาย ESG ที่ บสย. มุ่งมั่นดําเนินธุรกิจโดยให้ความสําคัญทั้งในด้านสิ่งแวดล้อม สังคม และธรรมาภิบาล เพื่อเดินหน้าสู่การเป็นองค์กรผู้นําด้าน ESG ของประเทศต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมการจัดกิจกรรมอัตลักษณ์แห่งสยาม ครั้งที่ 14 “The Legendary of Thai Artisans ตำนานแห่งช่างฝีมือไทย” ส่งเสริมให้คนรุ่นใหม่เห็นถึงคุณค่าของงานศิลปหัตถกรรม
วันพฤหัสบดีที่ 25 พฤษภาคม 2566
25/05/2566
โฆษกรัฐบาลเผย นายกฯ ส่งเสริมการจัดกิจกรรมอัตลักษณ์แห่งสยาม ครั้งที่ 14 “The Legendary of Thai Artisans ตํานานแห่งช่างฝีมือไทย” ส่งเสริมให้คนรุ่นใหม่เห็นถึงคุณค่าของงานศิลปหัตถกรรม
โฆษกรัฐบาลเผย นายกฯ ส่งเสริมการจัดกิจกรรมอัตลักษณ์แห่งสยาม ครั้งที่ 14 “The Legendary of Thai Artisans ตํานานแห่งช่างฝีมือไทย” ส่งเสริมให้คนรุ่นใหม่เห็นถึงคุณค่าของงานศิลปหัตถกรรมของไทย
(วันที่ 25 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมการจัดกิจกรรม เพื่อยกย่องเชิดชูครูศิลป์ของแผ่นดิน ครูช่างศิลปหัตถกรรม และทายาทช่างศิลปหัตถกรรม ในสาขางานศิลปหัตถกรรมที่กระจายตัวอยู่ทั่วประเทศไทย ของสถาบันส่งเสริมศิลปหัตถกรรมไทย(องค์การมหาชน) ในงานกิจกรรมอัตลักษณ์แห่งสยาม ครั้งที่ 14 “The Legendary of Thai Artisans ตํานานแห่งช่างฝีมือไทย” เพื่อส่งเสริมให้เห็นถึงความสําคัญในการอนุรักษ์ รักษาคุณค่าภูมิปัญญา ทักษะฝีมือ และองค์ความรู้เชิงช่างที่อยู่ในตัวบุคคล และส่งต่อไปถึงรุ่นลูกรุ่นหลาน จัดขึ้นระหว่างวันที่ 22 - 28 พฤษภาคม 2566 ณ ฮอลล์ EH 100 ศูนย์นิทรรศการและการประชุมไบเทค
โฆษกประจําสํานักนายกรัฐมนตรี กล่าวว่า ในการจัดกิจกรรมในครั้งนี้ ได้ดําเนินการสรรหา ผู้สร้างสรรค์งานศิลปหัตถกรรมไทย เพื่อยกย่องเชิดชูเป็นครูศิลป์ของแผ่นดิน ครูช่างศิลปหัตถกรรม และทายาทช่างศิลปหัตถกรรม ที่มีการเปิดกว้างในการคัดสรรผู้สร้างสรรค์งานศิลปหัตถกรรมไทย โดยให้คํานึงถึงความเสมอภาคทางสังคม สร้างความเป็นธรรมในทุกมิติตามยุทธศาสตร์ชาติ โดยมีหลักเกณฑ์ในการสรรหาที่ครอบคลุมทุกมิติ ได้แก่ มิติด้านการอนุรักษ์สืบสาน มิติด้านทักษะฝีมือองค์ความรู้ ภูมิปัญญาท้องถิ่น มิติด้านการพัฒนา สร้างสรรค์ผลงานเชิงร่วมสมัย และมิติด้านสังคม ในสาขางานศิลปหัตถกรรม 9 สาขา ได้แก่ 1.เครื่องไม้ 2.เครื่องจักสาน 3.เครื่องดิน 4.เครื่องทอ (เครื่องผ้า) 5.เครื่องรัก 6.เครื่องโลหะ 7.เครื่องหนัง 8.เครื่องกระดาษ 9.เครื่องหิน จนได้ครูศิลป์ของแผ่นดิน จํานวน 1 ราย ครูช่างศิลปหัตถกรรม จํานวน 14 ราย และทายาทช่างศิลปหัตถกรรม จํานวน 10 ราย รวมทั้งสิ้น 25 ราย จากงานศิลปหัตถกรรมไทยที่หาดูยากในปัจจุบัน อาทิ เช่น เครื่องทอง เครื่องเงินยัดลาย บุดุนโลหะ ผ้าไหมลายโบราณ งานประดับลายปิดทอง งานเครื่องไม้ล้านนาและปราสาทนกหัสดีลิงค์ ว่าวเบอร์อามัส และงานศิลปหัตถกรรมไทยอื่น ๆ เป็นต้น ซึ่งงานศิลปะเหล่านี้ สามารถสร้างประโยชน์ให้กับ ชุมชน คุณค่าทางสังคม และ มูลค่าทางเศรษฐกิจ ได้อย่างมหาศาล ซึ่งคาดว่ากิจกรรมนี้ จะช่วยส่งเสริม การสร้างสรรค์งานศิลปหัตถกรรมรูปแบบใหม่ เพื่อต่อยอดพัฒนาในระดับสากล ทั้งในเชิงคุณค่า และเชิงพาณิชย์ต่อไป
“นายกรัฐมนตรี ติดตามการดําเนินงาน และส่งเสริมการจัดกิจกรรมเพื่อส่งเสริมเพิ่มคุณค่างานศิลปหัตถกรรมไทยอย่างต่อเนื่อง เพื่อให้เกิดเป็นแรงบันดาลใจ เกิดความภาคภูมิใจแก่คนรุ่นหลัง และเพื่ออนุรักษ์ สืบสาน รักษา พร้อมกันนี้ ได้ส่งเสริมแนวทางให้เกิดการพัฒนาต่อยอด โดยการผสานกับภูมิปัญญาดั้งเดิม และแนวคิดเชิงสร้างสรรค์ สู่ความร่วมสมัย สร้างคุณค่าทางสังคม วัฒนธรรม และมีส่วนสนับสนุนการเติบโตด้านเศรษฐกิจแก่ประเทศชาติ” นายอนุชาฯ กล่าว
รัฐบาลไทย-ข่าวทำเนียบรัฐบาล-พม. ร่วมผลักดันงานสวัสดิการสังคมและการพัฒนาในภูมิภาคอาเซียน  พร้อมยินดีกับองค์กรไทยรับรางวัลด้านสวัสดิการสังคมและการพัฒนาดีเด่นแห่งอาเซียน (AOSWADA)
วันพฤหัสบดีที่ 25 พฤษภาคม 2566
พม. ร่วมผลักดันงานสวัสดิการสังคมและการพัฒนาในภูมิภาคอาเซียน  พร้อมยินดีกับองค์กรไทยรับรางวัลด้านสวัสดิการสังคมและการพัฒนาดีเด่นแห่งอาเซียน (AOSWADA)
พม. ร่วมผลักดันงานสวัสดิการสังคมและการพัฒนาในภูมิภาคอาเซียน พร้อมยินดีกับองค์กรไทยรับรางวัลด้านสวัสดิการสังคมและการพัฒนาดีเด่นแห่งอาเซียน (AOSWADA)
เมื่อวันที่ 24 พฤษภาคม 2566 นางสาวอังคณา ใจกิจสุวรรณ รองปลัดกระทรวงการพัฒนาสังคมและความมั่นคงของมนุษย์ ปฏิบัติหน้าที่ในฐานะหัวหน้าเจ้าหน้าที่อาวุโสอาเซียนด้านสวัสดิการสังคมและการพัฒนาของประเทศไทย (SOMSWD Leader of Thailand) เข้าร่วมการประชุมเจ้าหน้าที่อาวุโสอาเซียนบวกสามด้านสวัสดิการสังคมและการพัฒนา ครั้งที่ 17 (17th ASEAN Plus Three Senior Officials Meeting on Social Welfare and Development : 17th SOMSWD+3 Meeting) ณ ห้องประชุม ชั้น 8 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ ผ่านระบบ Video Conference
นางสาวอังคณา กล่าวว่า การประชุมเจ้าหน้าที่อาวุโสอาเซียนบวกสามด้านสวัสดิการสังคมและการพัฒนา ครั้งที่ 17 (17th SOMSWD+3 Meeting) มีวัตถุประสงค์เพื่อให้ประเทศสมาชิกอาเซียน 10 ประเทศ พร้อมด้วยสาธารณรัฐประชาชนจีน ประเทศญี่ปุ่น และสาธารณรัฐเกาหลี ได้รายงานผลความคืบหน้าและความสําเร็จที่สําคัญในการดําเนินงานตามข้อริเริ่มภายใต้ความร่วมมือในด้านสวัสดิการสังคมและการพัฒนาพร้อมทั้งแบ่งปันข้อมูลและมุมมองเพื่อการสร้างความร่วมมือกับอาเซียนในด้านสวัสดิการสังคมและการพัฒนา โดยเฉพาะการสร้างความตระหนักถึงความเท่าเทียมทางเพศและการมีส่วนร่วมทางสังคมกับประเทศบวกสามในด้านสวัสดิการสังคมและการพัฒนาที่มากยิ่งขึ้น
นางสาวอังคณา กล่าวเพิ่มเติมว่า นอกจากนี้ ประเทศมาเลเซียในฐานะประธานการประชุมฯ ได้จัดพิธีมอบรางวัลด้านสวัสดิการสังคมและการพัฒนาดีเด่นแห่งอาเซียน (AOSWADA) ครั้งที่ 2 ให้แก่องค์กรพัฒนาเอกชน/องค์กรภาคประชาสังคม และองค์กรภาคเอกชนจากประเทศสมาชิกอาเซียน เพื่อแสดงความยอมรับ เชิดชูผลงานความสําเร็จ และส่งเสริมการมีส่วนร่วมและการเป็นหุ้นส่วนความร่วมมือขององค์กรในด้านสวัสดิการสังคมและการพัฒนา ทั้งนี้ ประเทศไทย มีองค์กรที่ได้รับรางวัล AOSWADA ประจําปี พ.ศ. 2565 ประเภทองค์กรพัฒนาเอกชน/องค์กรภาคประชาสังคม คือ มูลนิธิวัฒนเสรี และประเภทองค์กรภาคเอกชน คือ บริษัท วงษ์พาณิชย์ อินเตอร์เนชั่นแนล จํากัด
#17thSOMSWD #ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-“ทิพานัน” เผยผลกำไรไตรมาสแรกปี 66 ของ3 สายการบินสุดปัง ชูผลสำเร็จ “พล.อ.ประยุทธ์” ฟื้นอุตสาหกรรมการบิน มุ่งสู่ฮับการบินภูมิภาค
วันพฤหัสบดีที่ 25 พฤษภาคม 2566
25/05/2566
“ทิพานัน” เผยผลกําไรไตรมาสแรกปี 66 ของ3 สายการบินสุดปัง ชูผลสําเร็จ “พล.อ.ประยุทธ์” ฟื้นอุตสาหกรรมการบิน มุ่งสู่ฮับการบินภูมิภาค
“ทิพานัน” เผยผลกําไรไตรมาสแรกปี 66 ของ3 สายการบินสุดปัง ชูผลสําเร็จ “พล.อ.ประยุทธ์” ฟื้นอุตสาหกรรมการบิน มุ่งสู่ฮับการบินภูมิภาค
วันที่ 25 พฤษภาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ตัดสินใจเปิดประเทศและมาตรการกระตุ้นเศรษฐกิจและการท่องเที่ยวของภาครัฐหลังวิกฤติโควิด ฟื้นอุตสาหกรรมการบิน โดยล่าสุดในการรายงานผลประกอบการไตรมาส 1 ของปี 2566 แก่ตลาดหลักทรัพย์แห่งประเทศไทย ของสายการบิน 3 รายล้วนเป็นบวกทั้งสิ้น
น.ส.ทิพานัน กล่าวว่า โดยการบินไทย บริษัท การบินไทย จํากัด (มหาชน) และบริษัทย่อย หรือ THAI มีกําไร 12,523 ล้านบาท ไทยแอร์เอเชีย บริษัท เอเชีย เอวิเอชั่น จํากัด (มหาชน) หรือ AAVมีกําไร 359.4 ล้านบาท และบางกอกแอร์เวย์ส บริษัท การบินกรุงเทพ จํากัด (มหาชน) หรือ BA มีกําไร 879.4 ล้านบาท
รองโฆษกประจําสํานักนายกรัฐมนตรี กล่าวว่า โดยเฉพาะแผนฟื้นฟูบริษัท การบินไทย จํากัด (มหาชน) ตามมติคณะรัฐมนตรีเมื่อวันที่ 19 พฤษภาคม 2563 ที่ทําให้การบินไทยฟื้นตัวจากวิกฤติได้อย่างรวดเร็ว และเตรียมออกจากแผนฟื้นฟูก่อนกําหนด
“เป็นเครื่องยืนยันว่ารัฐบาลมาถูกทาง โดยพล.อ.ประยุทธ์มีความกล้าหาญในการตัดสินใจ มีวิสัยทัศน์ในการแก้ไขปัญหาจนเกิดการฟื้นตัวอย่างเป็นระบบ ฟื้นเศรษฐกิจ ควบคู่ไปกับการพัฒนาโครงสร้างพื้นฐานเชื่อม 3 สนามบิน สนามบินสุวรรณภูมิ สนามบินดอนเมืองและสนามบินอู่ตะเภา มุ่งเป้าพาไทยไปสู่ศูนย์กลางการบินของภูมิภาค ที่จะขยายโอกาสและสร้างเม็ดเงินเข้าประเทศได้มูค่ามหาศาล”รองโฆษกประจําสํารักนายกรัฐมนตรี ระบุ
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานในการประชุมศูนย์ติดตามและแก้ไขปัญหาภัยพิบัติด้านการเกษตร ครั้งที่ 3/2566
วันพฤหัสบดีที่ 25 พฤษภาคม 2566
รองปลัดกระทรวงเกษตรและสหกรณ์เป็นประธานในการประชุมศูนย์ติดตามและแก้ไขปัญหาภัยพิบัติด้านการเกษตร ครั้งที่ 3/2566
รองปลัดกระทรวงเกษตรและสหกรณ์เป็นประธานในการประชุมศูนย์ติดตามและแก้ไขปัญหาภัยพิบัติด้านการเกษตร ครั้งที่ 3/2566
เมื่อวันพุธที่ 24 พฤษภาคม พ.ศ. 2566 เวลา 13.00 น. นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานในการประชุมศูนย์ติดตามและแก้ไขปัญหาภัยพิบัติด้านการเกษตร ครั้งที่ 3/2566 ณ ห้องประชุม กษ. 134 และผ่านสื่ออิเล็กทรอนิกส์ (VDO Conference) โดยมีนายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ และหน่วยงานในสังกัดกระทรวงเกษตรและสหกรณ์ เข้าร่วมประชุมฯ
การประชุมดังกล่าว เพื่อรับทราบสถานการณ์น้ําและการบริหารจัดการน้ําในช่วงฤดูฝน รับทราบผลการเพาะปลูกพืชฤดูแล้ง ปี 2565/66 โดยมีพื้นที่การปลูกข้าวเกินกว่าแผนรวม 45 จังหวัด 1.14 ล้านไร่ จึงขอให้กรมส่งเสริมการเกษตร และกรมการข้าว เพิ่มการประชาสัมพันธ์สร้างความเข้าใจและตระหนักรู้แก่เกษตรให้มากขึ้น เพราะปีนี้ปริมาณน้ําจะน้อยลง (แล้งจัด) รับทราบความก้าวหน้าการให้ความช่วยเหลือผู้ที่ได้รับผลกระทบจากสถานการณ์อุทกภัย วาตภัย และรับทราบการป้องกันและการเฝ้าระวังการเผาซากพืชหรือวัชพืช เศษวัสดุทางการเกษตร
สําหรับแนวทางป้องกันและบรรเทาสาธารณภัยด้านการเกษตรในช่วงฤดูฝน ปี 2566 ได้กําหนดมาตรการลดความเสี่ยงจากอุทกภัยและฝนทิ้งช่วง ประกอบด้วย 1) การป้องกันและเตรียมความพร้อม 2) การเผชิญเหตุและการหยุดยั้งความเสียหาย และ 3) การฟื้นฟูให้ดีกว่าเดิม โดยมีกลไกการบริหารจัดการสถานการณ์ระดับกระทรวง คือ ศูนย์ติดตามและแก้ไขปัญหาภัยพิบัติด้านการเกษตรกระทรวงเกษตรและสหกรณ์ ระดับจังหวัด คือศูนย์ติดตามและแก้ไขปัญหาภัยพิบัติด้านการเกษตรจังหวัด และคณะอนุกรรมการพัฒนาการเกษตรและสหกรณ์ (อพก.)
ทั้งนี้ ได้เน้นย้ําให้เร่งรัดการดําเนินการให้ความช่วยเหลือเกษตรกรผู้ประสบภัยพิบัติให้เร็วขึ้น ตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562
รัฐบาลไทย-ข่าวทำเนียบรัฐบาล-พม. เผยยอดคนไร้บ้านทั่วประเทศกว่า 2,400 คน เตรียมพัฒนาคุณภาพชีวิต 5 มิติอย่างเท่าเทียม
วันพฤหัสบดีที่ 25 พฤษภาคม 2566
พม. เผยยอดคนไร้บ้านทั่วประเทศกว่า 2,400 คน เตรียมพัฒนาคุณภาพชีวิต 5 มิติอย่างเท่าเทียม
พม. เผยยอดคนไร้บ้านทั่วประเทศกว่า 2,400 คน เตรียมพัฒนาคุณภาพชีวิต 5 มิติอย่างเท่าเทียม
วันนี้ (24 พ.ค. 66) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วานนี้ กระทรวง พม. โดยกรมพัฒนาสังคมและสวัสดิการ (พส.) ร่วมกับภาคีเครือข่าย ได้แก่ กรุงเทพมหานคร สํานักงานกองทุนสนับสนุนการสร้างเสริมสุขภาพ (สสส.) สถาบันเอเชียศึกษา จุฬาลงกรณ์มหาวิทยาลัย มูลนิธิกระจกเงา มูลนิธิพัฒนาที่อยู่อาศัย และมูลนิธิอิสรชน เปิดตัวโครงการแจงนับคนไร้บ้าน (One Night Count) โดยมีการปล่อยแถวขบวนรถสายด่วน พม. 1300 ลงพื้นที่แจงนับคนเร่ร่อนหรือคนไร้บ้านในพื้นที่กรุงเทพฯ และทั่วประเทศ อีกทั้งช่วงเย็นของวานนี้ ตน พร้อมนางจตุพร โรจนพานิช อธิบดี พส. ผู้บริหารกระทรวง พม. และผู้แทนหน่วยงานที่เกี่ยวข้อง ร่วมกันลงพื้นที่สํารวจแจงนับคนเร่ร่อนหรือคนไร้บ้านในพื้นที่กรุงเทพฯ ณ บริเวณอนุสรณ์สถาน 14 ตุลา ถนนราชดําเนิน ในขณะที่ หน่วยงานทีม One Home พม. จังหวัดทั่วประเทศ ร่วมกับหน่วยงานที่เกี่ยวข้อง ลงพื้นที่แจงนับคนเร่ร่อนหรือคนไร้บ้านในพื้นที่เช่นเดียวกัน
นายอนุกูล กล่าวเพิ่มเติมว่า วันนี้ เวลา 11.00 น. มีการสรุปยอดคนเร่ร่อนหรือคนไร้บ้านในพื้นที่กรุงเทพฯ และทั่วประเทศ พบว่า มีคนเร่ร่อนหรือคนไร้บ้านทั่วประเทศ จํานวน 2,413 คน โดยพบในพื้นที่กรุงเทพฯจํานวน 1,258 คน และต่างจังหวัด จํานวน 1,155 คน ซึ่งยอดคนดังกล่าว ทําให้เราทราบถึงสถานการณ์ปัจจุบันของคนเร่ร่อนหรือคนไร้บ้านทั่วประเทศ โดยเฉพาะกรุงเทพฯ ที่จังหวัดเดียวมีจํานวนมากที่สุดและมีจํานวนมากกว่าจังหวัดอื่นๆ รวมกัน อีกทั้งทําให้เรามีฐานข้อมูลของคนเร่ร่อนหรือคนไร้บ้านที่สามารถนําไปใช้ประโยชน์ในการพัฒนาการให้บริการความจําเป็นขั้นพื้นฐานใน 5 มิติ ทั้งด้านสุขภาพ ความเป็นอยู่ การศึกษา อาชีพ/รายได้ และการเข้าถึงบริการภาครัฐ นําไปสู่การพัฒนาคุณภาพชีวิตให้กับคนเร่ร่อนหรือคนไร้บ้านอย่างเท่าเทียม โดยไม่ทิ้งใครไว้ข้างหลัง
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ธอส. ขอขอบคุณผู้ประกันตน มาตรา 33 ตอบรับโครงการสินเชื่อที่อยู่อาศัยเพื่อผู้ประกันตน หลังเต็มกรอบวงเงิน 30,000 ล้านบาทแล้ว
วันพฤหัสบดีที่ 25 พฤษภาคม 2566
25/05/2566
ธอส. ขอขอบคุณผู้ประกันตน มาตรา 33 ตอบรับโครงการสินเชื่อที่อยู่อาศัยเพื่อผู้ประกันตน หลังเต็มกรอบวงเงิน 30,000 ล้านบาทแล้ว
จากการจัดทําโครงการสินเชื่อที่อยู่อาศัยเพื่อผู้ประกันตน สําหรับผู้ประกันตนในระบบประกันสังคม ม.33 ผลปรากฏว่ามีผู้ประกันตนที่ถึงลําดับคิวเรียกยื่นกู้ได้มาติดต่อยื่นขอสินเชื่อเต็มกรอบวงเงิน 30,000 ล้านบาทแล้ว
ธนาคารอาคารสงเคราะห์ (ธอส.)เปิดเผยว่า จากการจัดทํา“โครงการสินเชื่อที่อยู่อาศัยเพื่อผู้ประกันตน”สําหรับผู้ประกันตนในระบบประกันสังคม มาตรา 33 ที่ต้องการไถ่ถอนจํานอง (รีไฟแนนซ์)ที่ดินพร้อมอาคาร ห้องชุด (คอนโดมิเนียม)จากสถาบันการเงินอื่น และให้เปลี่ยนอัตราดอกเบี้ยสําหรับผู้ประกันตนที่มีบัญชีเงินกู้กับ ธอส. ให้ได้รับอัตราดอกเบี้ยคงที่ 5 ปีแรกเท่ากับ 1.99% ต่อปีนั้น โดยหลังเปิดให้ขอรับรหัสเข้าร่วมโครงการผ่านApplication :GHB ALL GENและGHBALLในช่วงที่ผ่านมา ผลปรากฏว่า มีผู้ประกันตนให้ความสนใจและขอรับรหัสเข้าร่วมโครงการเป็นจํานวนมากส่งผลให้วานนี้ (วันที่ 23 พฤษภาคม 2566) มีผู้ประกันตนที่ถึงลําดับคิวเรียกยื่นกู้ได้มาติดต่อยื่นขอสินเชื่อเต็มกรอบวงเงิน 30,000 ล้านบาทแล้ว ธอส. จึงขอปิดรับเรื่องการยื่นขอสินเชื่อดังกล่าวสําหรับลูกค้าที่ได้รับอนุมัติสินเชื่อ ไปแล้ว ยังสามารถมาดําเนินการทํานิติกรรมสัญญาได้ตามขั้นตอนปกติ ทั้งนี้ธอส. ขอขอบคุณผู้ประกันตนทุกท่าน ที่ให้ความสนใจเข้าร่วมโครงการดังกล่าว และขออภัยต่อผู้ประกันตนที่ไม่สามารถเข้าร่วมโครงการในครั้งนี้ได้
อย่างไรก็ตาม ธอส. ในฐานะสถาบันการเงินของรัฐ ที่มีพันธกิจ“ทําให้คนไทยมีบ้าน”พร้อมเดินหน้าจัดทําผลิตภัณฑ์สินเชื่ออัตราดอกเบี้ยต่ํา เพื่อสนับสนุนให้คนไทยได้มีที่อยู่อาศัยเป็นของตนเองมากขึ้น สามารถสอบถามรายละเอียดเพิ่มเติมได้ที่ ธอส.ทุกสาขาทั่วประเทศGHBank Call Centerโทร0-2645-9000หรือFacebook Fanpageธนาคารอาคารสงเคราะห์และติดตามข่าวสารของธนาคาร ได้ที่MobileApplication :GHBALLGENและwww.ghbank.co.th
รัฐบาลไทย-ข่าวทำเนียบรัฐบาล-สบพ. จัดฝึกอบรมหัวข้อ “เสริมสร้างทัศนคติ ค่านิยม ในการต่อต้านทุจริต มุ่งสร้างคนดี คนเก่ง ขับเคลื่อนองค์กรสู่ความยั่งยืน”
วันพฤหัสบดีที่ 25 พฤษภาคม 2566
สบพ. จัดฝึกอบรมหัวข้อ “เสริมสร้างทัศนคติ ค่านิยม ในการต่อต้านทุจริต มุ่งสร้างคนดี คนเก่ง ขับเคลื่อนองค์กรสู่ความยั่งยืน”
...
นางสาวภัคณัฏฐ์ มากช่วย ผู้ว่าการสถาบันการบินพลเรือน เป็นประธานกล่าวเปิดการฝึกอบรมหัวข้อ “เสริมสร้างทัศนคติ ค่านิยม ในการต่อต้านทุจริต มุ่งสร้างคนดี คนเก่ง ขับเคลื่อนองค์กรสู่ความยั่งยืน” พร้อมด้วยคณะผู้บริหาร พนักงาน สบพ. เข้าร่วมรับฟังบรรยาย โดยวิทยากร นายกฤษณ์ กระแสเวส รองเลขาธิการคณะกรรมการ ป.ป.ท. และคณะ จากสํานักงานคณะกรรมการป้องกันและปราบปรามทุจริตในภาครัฐ เพื่อเป็นประโยชน์ในการทํางานของพนักงานในการทํางานต่อไป ซึ่งกิจกรรมครั้งนี้จัดขึ้นโดยแผนกสํานักงานทรัพยากรบุคคล เมื่อวันที่ 24 พฤษภาคม 2566 ผ่านระบบออนไลน์โปรแกรม zoom meeting และ onsite ณ สบพ. กรุงเทพฯ
รัฐบาลไทย-ข่าวทำเนียบรัฐบาล-กรมเจ้าท่า รับมอบโล่เกียรติคุณ แทนคำขอบคุณที่สนับสนุนการประชาสัมพันธ์และเข้าร่วมงานนิทรรศการ InfoComm Asia 2023
วันพฤหัสบดีที่ 25 พฤษภาคม 2566
กรมเจ้าท่า รับมอบโล่เกียรติคุณ แทนคําขอบคุณที่สนับสนุนการประชาสัมพันธ์และเข้าร่วมงานนิทรรศการ InfoComm Asia 2023
...
วันที่ 25 พฤษภาคม 2566 นายกริชเพชร ชัยช่วย รักษาราชการแทนอธิบดีกรมเจ้าท่า ร่วมรับมอบโล่เกียรติคุณ เพื่อเป็นการแทนคําขอบคุณ ที่กรมเจ้าท่าได้ให้การสนับสนุนการประชาสัมพันธ์และส่งบุคลากรเข้าร่วมงานนิทรรศการ InfoComm Asia 2023 ซึ่งจัดขึ้นโดย กระทรวงดิจิทัลเพื่อเศรษฐกิจและสังคม โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงฯ เป็นประธานในพิธี พร้อมรับประทานอาหารกลางวันร่วมกัน ณ ห้อง Summit Room ชั้น 2 ศูนย์การประชุมแห่งชาติสิริกิติ์
ทั้งนี้ที่ผ่านมากรมเจ้าท่าและบริษัท เอ็กซ์โปอินเตอร์ จํากัด ได้หารือถึงความร่วมมือกันในการจัดงานงาน InfoComm Asia 2023 ซึ่งเป็นงานแสดงสินค้าเทคโนโลยีการสื่อสารด้วยภาพและเสียงแบบบูรณาการระดับมืออาชีพ ซึ่งจัดขึ้นระหว่างวันที่ 24-26 พฤษภาคม 2566 ณ ศูนย์การประชุมแห่งชาติสิริกิตติ์ โดยภายในงานมีการจัดแสดงเทคโนโลยี ที่อาจเป็นประโยชน์และเกี่ยวข้องกับการปฏิบัติหน้าที่ตามภารกิจของกรมเจ้าท่า ในด้านการขนส่งทางน้ํา อาทิเช่น ศูนย์บัญชาการและปฏิบัติการ (Command and Operations Centers) การควบคุมระบบอัตโนมัติ (Control and Automation) และเทคโนโลยีทางด้านการศึกษา อาทิเช่น พื้นที่การเรียนรู้ร่วมกัน (Collaborative Learning Spaces) ห้องเรียนอัจฉริยะ (Smart Classrooms) อีกทั้งยังได้เชิญชวนให้บุคลากรของกรมเจ้าท่า เข้าร่วมฟังสัมมนา และเข้าเยี่ยมชมการจัดแสดงนวัตกรรมในงานนิทรรศการดังกล่าว รวมถึงให้บริษัท เอ็กซ์โปอินเตอร์ จํากัด ใช้ตราสัญลักษณ์ของกรมเจ้าท่า เพื่อประชาสัมพันธ์ภายในงานอีกด้วย
รัฐบาลไทย-ข่าวทำเนียบรัฐบาล-รมช.ประภัตรเป็นสักขีพยานความร่วมมือการส่งออกทุเรียนไปยังประเทศจีน ระหว่างบริษัท ควีนโฟรเซ่นฟรุตจำ กัดกับ Tsinghua Uniresource Company เพื่อเพิ่มช่องทางการส่งออกผลไม้
วันศุกร์ที่ 3 กุมภาพันธ์ 2566
รมช.ประภัตรเป็นสักขีพยานความร่วมมือการส่งออกทุเรียนไปยังประเทศจีน ระหว่างบริษัท ควีนโฟรเซ่นฟรุตจํา กัดกับ Tsinghua Uniresource Company เพื่อเพิ่มช่องทางการส่งออกผลไม้
รมช.ประภัตรเป็นสักขีพยานความร่วมมือการส่งออกทุเรียนไปยังประเทศจีน ระหว่างบริษัท ควีนโฟรเซ่นฟรุตจํา กัดกับ Tsinghua Uniresource Company เพื่อเพิ่มช่องทางการส่งออกผลไม้ให้แก่พี่น้องเกษตรกร
รมช.ประภัตรเป็นสักขีพยานความร่วมมือการส่งออกทุเรียนไปยังประเทศจีนระหว่างบริษัท ควีนโฟรเซ่นฟรุตจํา กัดกับ Tsinghua Uniresource Company เพื่อเพิ่มช่องทางการส่งออกผลไม้ให้แก่พี่น้องเกษตรกร
นายประภัตร โพธสุธร รัฐมนตรีช่วยว่าการกระทรวงเกษตรและสหกรณ์ ร่วมเป็นสักขีพยานลงนามความร่วมมือในการส่งออกผลไม้ ระหว่าง บริษัท ควีนโฟรเซ่นฟรุต จํากัด กับ Tsinghua Uniresource Company ณ ห้องรัฐมนตรีช่วยกระทรวงเกษตรและสหกรณ์ ว่าจากสถานการณ์การแพร่ระบาดของไวรัสโคโรน่า 2019 หรือโควิด-19 ได้ส่งผลกระทบต่อสภาพเศรษฐกิจของประเทศไทยและประเทศต่างๆทั่วโลกโดยเฉพาะการนําเข้าและส่งออกสินค้าเกษตรของไทยไปยังประเทศจีนกระทรวงเกษตรและสหกรณ์ได้เร่งดําเนินการแก้ไขอย่างต่อเนื่อง
“ตลอดมาผลไม้ของประเทศไทยพอถึงฤดูกาลอาจจะทําให้ราคาตกต่ําลงและสร้างความเดือดร้อนกังวลใจให้แก่พี่น้องเกษตรกรวันนี้มีความยินดีและขอบคุณจากใจที่จะทําให้เกษตรกรได้เกิดความมั่นใจว่าจะมีตลาดในการส่งออกผลไม้เพราะจากสถานการณ์การแพร่ระบาดของเชื้อไวรัลโควิด 19 ทําให้เกิดวิกฤตและมีความยากลําบากในการส่งออกสินค้าทางการเกษตรซึ่งทางรัฐบาลไทยได้ช่วยเหลือสร้างความมั่นใจให้ทั้งทางพี่น้องเกษตรกรและประเทศจีนอย่างเต็มที่ว่าสามารถส่งได้ในทันที และจะให้ราคาที่ดีเพื่อช่วยเหลือพี่น้องเกษตรกรให้ได้มากที่สุดอนาคตหวังว่าจะสามารถส่งผลไม้หรือสินค้าประเภทอื่นๆไม่ว่าจะเป็นหมากชมพู่มะพร้าวน้ําหอมและอาหารทะเลไปยังประเทศจีนอีกด้วยโดยในปี 2566 ทางประเทศจีนจะรับซื้อทุเรียนประมาณ 2,000 - 3,000 ตู้คอนเทนเนอร์ (1 ตู้คอนเทนเนอร์เฉลี่ยประมาณ 18 ตัน) และต้องขอบคุณ บริษัท ไทย อะกรีคัลเจอร์ จํากัด ที่ทําให้เกิดสัญญาซื้อขายนี้เกิดขึ้นด้วย ” รมช.ประภัตรกล่าว
นอกจากนี้อยากจะขอความร่วมมือเกษตรกรอย่าตัดทุเรียนอ่อนออกจําหน่ายทั้งที่ยังไม่ครบอายุการเก็บเกี่ยวเพราะจะผลต่อคุณภาพและความน่าเชื่อถือต่อทุเรียนไทย
รัฐบาลไทย-ข่าวทำเนียบรัฐบาล-กรมทางหลวงขยาย 4 ช่องจราจร ทล.3222 ตำบลชำผักแพว - ตำบลชะอม จังหวัดสระบุรี แล้วเสร็จ
วันศุกร์ที่ 3 กุมภาพันธ์ 2566
กรมทางหลวงขยาย 4 ช่องจราจร ทล.3222 ตําบลชําผักแพว - ตําบลชะอม จังหวัดสระบุรี แล้วเสร็จ
.....
กรมทางหลวง (ทล.) กะรทรวงคมนาคม โดยสํานักก่อสร้างทางที่ 1 ได้ดําเนินโครงการก่อสร้างขยายทางหลวงหมายเลข 3222 สาย อําเภอแก่งคอย - อําเภอบ้านนา ตอน ตําบลชําผักแพ้ว - ตําบลชะอม แล้วเสร็จ ในพื้นที่ อําเภอแก่งคอย จังหวัดสระบุรี ให้เป็น 4 ช่องจราจรตลอดทั้งสายทาง ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการพัฒนาโครงข่ายทางหลวง เพื่อเพิ่มความคล่องตัวในการเดินทางและสนับสนุนการคมนาคมขนส่งให้สมบูรณ์สอดคล้องกับยุทธศาสตร์ชาติ 20 ปี ตลอดจนพัฒนาทางหลวงให้มีมาตรฐานที่ดีขึ้น และเพิ่มประสิทธิภาพในการรองรับปริมาณจราจรที่มีแนวโน้มสูงขึ้น ตลอดจนสนับสนุนด้านการขนส่งของอุตสาหกรรมซีเมนต์ และลดระยะเวลาในการเดินทางระหว่าง จังหวัดสระบุรี และ จังหวัดนครนายก ทั้งนี้ ทล. จึงได้ดําเนินการขยายทางหลวงหมายเลข 3222 สาย อําเภอแก่งคอย - อําเภอบ้านนา ตอน ตําบลชําผักแพว - ตําบลชะอม จากเดิมขนาด 2 ช่องจราจร ให้เป็นขนาด 4 ช่องจราจร (ไป - กลับ ข้างละ 2 ช่องจราจร) ระหว่าง กม. ที่ 12+890 - 24+500 ระยะทางประมาณ 11.61 กิโลเมตร วงเงินงบประมาณ 573.474 ล้านบาท ตามมาตรฐานชั้นทางพิเศษ มีผิวทางเป็นแอสฟัลต์คอนกรีต ช่องจราจรกว้างช่องละ 3.50 เมตร ไหล่ทางกว้าง 2.50 เมตร เกาะกลางเป็นแบบยกดินถมและแบบคอนกรีตแบริเออร์ พร้อมติดตั้งไฟฟ้าแสงสว่างและอุปกรณ์อํานวยความปลอดภัย ซึ่งจะทําให้สายทางนี้มีขนาด 4 ช่องจราจรต่อเนื่องตลอดสายทางอย่างสมบูรณ์
ทั้งนี้ การดําเนินโครงการจะช่วยเพิ่มประสิทธิภาพโครงข่ายทางหลวงในการเชื่อมต่อการคมนาคมขนส่งของภาคอุตสาหกรรมในพื้นที่ภาคตะวันออกเฉียงเหนือ ภาคกลาง และภาคตะวันออกให้มีความคล่องตัวและมีความปลอดภัยมากยิ่งขึ้น ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ”ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทางการเดินทางได้ที่ สายด่วน ทล. โทร 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-​รัฐบาลย้ำเตือน แรงงานไทยผิดกฎหมายในเกาหลีใต้ให้รีบรายงานตัวกลับไทยถึง 28 ก.พ.นี้ หากไม่ไปรายงานตัว เจอค่าปรับ 30 ล้านวอน
วันศุกร์ที่ 3 กุมภาพันธ์ 2566
03/02/2566
​รัฐบาลย้ําเตือน แรงงานไทยผิดกฎหมายในเกาหลีใต้ให้รีบรายงานตัวกลับไทยถึง 28 ก.พ.นี้ หากไม่ไปรายงานตัว เจอค่าปรับ 30 ล้านวอน
​รัฐบาลย้ําเตือน แรงงานไทยผิดกฎหมายในเกาหลีใต้ให้รีบรายงานตัวกลับไทยถึง 28 ก.พ.นี้ หากไม่ไปรายงานตัว เจอค่าปรับ 30 ล้านวอน
วันที่ 3 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากข้อมูลจากสํานักงานตรวจคนเข้าเมืองของเกาหลีใต้ พบว่าปัจจุบันแรงงานไทยที่ลักลอบทํางานในเกาหลีใต้อย่างผิดกฎหมายมีจํานวนกว่าแสนคน ย้ําเตือนคนไทยที่ต้องการไปทํางานในเกาหลีใต้ขอให้เดินทางไปอย่างถูกต้องตามกฎหมายผ่านกรมการจัดหางาน อย่าหลงเชื่อคําชักชวนเข้าไปทํางานอย่างผิดกฎหมาย เพราะจะทําให้เข้าถึงสิทธิสวัสดิการทําได้ยาก ไม่มีประกันสุขภาพ ถูกเอาเปรียบในเรื่องของค่าจ้างและต้องอยู่อย่างหลบซ่อน
นางสาวรัชดา กล่าวว่า รัฐบาล โดยกรมการกงสุล กระทรวงการต่างประเทศ แจ้งเตือนคนไทยในเกาหลีใต้ที่เข้าเมืองผิดกฎหมาย ให้ไปรายงานตัวกลับไทยโดยสมัครใจถึง 28 กุมภาพันธ์ 2566 นี้ หลังทางการเกาหลีใต้เปิดให้รายงานตัวมาตั้งแต่วันที่ 7 พฤศจิกายน 2565 เป็นต้นมาโดยสามารถรายงานตัวที่สํานักงานตรวจคนเข้าเมืองหรือผ่านออนไลน์ที่ www.hikorea.go.kr พร้อมกับเอกสารประกอบ คือ พาสปอร์ต ใบแจ้งการเดินทาง และบัตรโดยสารเครื่องบิน สําหรับผู้ที่ไปรายงานตัวภายในระยะเวลาที่กําหนด จะได้รับการยกเว้นค่าปรับจํานวน 30 ล้านวอน หรือประมาณ 800,000 บาท และอาจเดินทางกลับเข้าเกาหลีใต้ได้อีก หากไม่ไปรายงานตัวภายในระยะเวลาที่กําหนด จะต้องชําระค่าปรับและจะถูกเพิ่มความเข้มงวดในการเดินทางกลับเข้าเกาหลีใต้
ทั้งนี้ สอบถามข้อมูลเพิ่มเติมได้ที่ Immigration Contact Center โทร.1345 (มีล่ามภาษาไทยบริการ) หรือติดต่อสถานเอกอัครราชทูต ณ กรุงโซล โทร. +82 10 6747 0095/ +82 10 3099 2955 หรือ Facebook: สถานเอกอัครราชทูต ณ กรุงโซล/ Royal Thai Embassy, Seoul หรือ E-mail : [emailprotected]
รัฐบาลไทย-ข่าวทำเนียบรัฐบาล-คำปราศรัย พลเอก ประยุทธ์  จันทร์โอชา นายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก  เนื่องในวันทหารผ่านศึก วันที่ ๓ กุมภาพันธ์ ๒๕๖๖
วันศุกร์ที่ 3 กุมภาพันธ์ 2566
03/02/2566
คําปราศรัย พลเอก ประยุทธ์  จันทร์โอชา นายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก  เนื่องในวันทหารผ่านศึก วันที่ ๓ กุมภาพันธ์ ๒๕๖๖
คําปราศรัย พลเอก ประยุทธ์  จันทร์โอชา นายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก เนื่องในวันทหารผ่านศึก วันที่ ๓ กุมภาพันธ์ ๒๕๖๖
พี่น้องทหารผ่านศึก และครอบครัวทหารผ่านศึก ที่รักทุกท่าน
เนื่องในโอกาสที่วันทหารผ่านศึก ได้เวียนมาบรรจบครบรอบอีกวาระหนึ่ง ในวันที่ ๓ กุมภาพันธ์ ศกนี้ ในฐานะนายกรัฐมนตรี และรัฐมนตรีว่าการกระทรวงกลาโหม/นายกสภาทหารผ่านศึก ขอส่งความระลึกถึงและความปรารถนาดีมายังพี่น้องทหารผ่านศึก ครอบครัวทหารผ่านศึก ทหารนอกประจําการ รวมทั้งผู้ที่กําลังปฏิบัติหน้าที่ในการปกป้องอธิปไตยและรักษาความมั่นคงของชาติในทุกพื้นที่ทั่วประเทศ
พี่น้องทหารผ่านศึกที่รักทุกท่าน ในอดีตที่ผ่านมา ท่านทั้งหลายได้ร่วมแรงร่วมใจกันปกป้องเอกราชและอธิปไตยของชาติ ด้วยความกล้าหาญและเสียสละ จนทําให้ประเทศไทยของเราคงความเป็นไท มาได้จนถึงทุกวันนี้ ซึ่งนับเป็นวีรกรรมอันยิ่งใหญ่ที่สมควรได้รับการยกย่องและเชิดชูเกียรติเป็นอย่างยิ่ง
ในปี พ.ศ. ๒๕๖๕ ที่ผ่านมา องค์การสงเคราะห์ทหารผ่านศึก ได้มีการปรับเพิ่มวงเงินสงเคราะห์ให้สอดคล้องกับภาวะเศรษฐกิจและค่าครองชีพที่สูงขึ้น รวมทั้งพัฒนาระบบงานสงเคราะห์ในหลายด้าน โดยการนําเทคโนโลยีสารสนเทศมาใช้ในการให้บริการ เพื่อเป็นการยกระดับฐานะความเป็นอยู่ของทหารผ่านศึกและครอบครัวให้มีคุณภาพชีวิตที่ดีขึ้นและสามารถดํารงชีพอยู่ในสังคมอย่างมีความสุข
ขอให้ท่านทั้งหลายมีกําลังใจอันเข้มแข็งในการประพฤติปฏิบัติตนเป็นพลเมืองที่ดี มีความขยันหมั่นเพียรในการประกอบอาชีพ มีความสมัครสมานสามัคคี และยึดมั่นในสถาบันชาติ ศาสนา พระมหากษัตริย์ เพื่อสร้างความเข้มแข็ง ความเจริญก้าวหน้าให้กับประเทศชาติของเราตลอดไป
ในโอกาสวันทหารผ่านศึก ขออาราธนาคุณพระศรีรัตนตรัย และสิ่งศักดิ์สิทธิ์ทั้งหลายในสากลโลก พลานุภาพแห่งองค์พระสยามเทวาธิราช อีกทั้งเดชะพระบารมีแห่งพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ได้โปรดดลบันดาลประทานพรให้พี่น้องทหารผ่านศึก ครอบครัวทหารผ่านศึก ทหารนอกประจําการ ตลอดจนผู้ที่กําลังปฏิบัติหน้าที่ในการป้องกันประเทศอยู่ในขณะนี้ จงประสบแต่ความสุขความเจริญ มีสุขภาพพลานามัยที่แข็งแรงสมบูรณ์ เป็นกําลังที่เข้มแข็งเพื่อปกป้องเอกราชและอธิปไตยของชาติ ให้มั่นคงถาวรสืบไป
รัฐบาลไทย-ข่าวทำเนียบรัฐบาล-กรมเจ้าท่า รับฟังความคิดเห็นร่างระเบียบ หลักเกณฑ์ วิธีการ และเงื่อนการจดทะเบียนเรือประมงพาณิชย์เพื่อทำการประมง นอกน่านน้ำไทย
วันศุกร์ที่ 3 กุมภาพันธ์ 2566
กรมเจ้าท่า รับฟังความคิดเห็นร่างระเบียบ หลักเกณฑ์ วิธีการ และเงื่อนการจดทะเบียนเรือประมงพาณิชย์เพื่อทําการประมง นอกน่านน้ําไทย
...
กรมเจ้าท่า รับฟังความคิดเห็นร่างระเบียบ หลักเกณฑ์ วิธีการ และเงื่อนการจดทะเบียนเรือประมงพาณิชย์เพื่อทําการประมง นอกน่านน้ําไทย
จากนโยบายของกระทรวงคมนาคม โดยรัฐมนตรีว่าการกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และรัฐมนตรีช่วยว่าการกระทรวงคมนาคม ดร.อธิรัฐ รัตนเศรษฐ ได้ออกประกาศกระทรวง เรื่องการงดจดทะเบียนเรือประมงเป็นการชั่วคราว (ฉบับที่ 5) ให้นายทะเบียนเรืองดจดทะเบียนเรือประมงเป็นระยะเวลาหนึ่งปี เว้นแต่เป็นการจดทะเบียนเรือประมงพาณิชย์เพื่อทําการประมงนอกน่านน้ําไทย นั้น
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานฯในการประชุมรับฟังความคิดเห็นผู้มีส่วนได้ส่วนเสีย เพื่อพิจารณาร่างระเบียบกรมเจ้าท่า ว่าด้วยหลักเกณฑ์ วิธีการ และเงื่อนไขในการจดทะเบียนเรือประมงพาณิชย์เพื่อทําการประมงนอกน่านน้ํา พ.ศ. ... อันจะส่งเสริมการจดทะเบียนเรือประมงพาณิชย์เพื่อทําการประมงนอกน่านน้ําไทย ให้เป็นไปอย่างถูกต้อง และมีประสิทธิภาพ โดยมี นายนรินทร์ศักย์ สัทธาประสิทธิ์ ผู้อํานวยการสํานักมาตรฐานทะเบียนเรือ พร้อมด้วยผู้แทนจากภาครัฐและเอกชน เข้าร่วมประชุม ณ ห้องประชุมสาครวิสัย ชั้น 4 อาคาร 162 ปี กรมเจ้าท่า และผ่านระบบ Video Conference (Zoom) เมื่อวันที่ 2 กุมภาพันธ์ 2566
การรับฟังความคิดเห็นฯ ดังกล่าวจัดขึ้น โดยกลุ่มทะเบียนเรือและนิติกรรม สํานักมาตรฐานทะเบียนเรือ เพื่อให้ระเบียบกรมเจ้าท่า ว่าด้วยหลักเกณฑ์ วิธีการ และเงื่อนไขในการจดทะเบียนเรือประมงพาณิชย์ เพื่อทําการประมง นอกน่านน้ํา พ.ศ. ... เป็นไปด้วยความเรียบร้อย ซึ่ง "เรือประมงพาณิชย์ เพื่อทําการประมงนอกน่านน้ําไทย" หมายถึง เรือกลประมงทะเลลึก ที่มีขนาดตั้งแต่หกสิบตันกรอสขึ้นไป ที่ใช้หรือเจตนาจะใช้หรือมีหรือติดตั้งเครื่องมือหรืออุปกรณ์ที่ใช้ทําการประมง เพื่อแสวงหาประโยชน์จากทรัพยากรสัตว์น้ําในทางการค้าในพื้นที่ทะเลหลวงที่อยู่พ้นจากทะเลนอกชายฝั่ง และหมายความรวมถึงทะเลที่อยู่ในเขตของรัฐชายฝั่งอื่นอีกด้วย และการจดทะเบียนเรือประมงพาณิชย์เพื่อทําการประมงนอกน่านน้ําไทยจะต้องได้รับหนังสือรับรองจากกรมประมงด้วย ทั้งนี้ ผู้มีส่วนได้ส่วนเสีย จากหน่วยงานภาครัฐและภาคเอกชน ได้ร่วมกันพิจารณาผลดี ผลเสีย รวมไปถึงให้ข้อคิดเห็นต่างๆ ก่อนกรมเจ้าท่าดําเนินการให้ระเบียบฯ ดังกล่าว มีผลบังคับใช้ต่อไป
รัฐบาลไทย-ข่าวทำเนียบรัฐบาล-มท.1 ตอบกระทู้ถาม “การจัดเก็บภาษีตาม พ.ร.บ.ภาษีที่ดินและสิ่งปลูกสร้าง ย้ำ เจตนารมณ์ของกฎหมายเป็นการจัดเก็บภาษีที่มีความเป็นธรรมกับทุกคน
วันศุกร์ที่ 3 กุมภาพันธ์ 2566
03/02/2566
มท.1 ตอบกระทู้ถาม “การจัดเก็บภาษีตาม พ.ร.บ.ภาษีที่ดินและสิ่งปลูกสร้าง ย้ํา เจตนารมณ์ของกฎหมายเป็นการจัดเก็บภาษีที่มีความเป็นธรรมกับทุกคน
มท.1 ตอบกระทู้ถาม “การจัดเก็บภาษีตาม พ.ร.บ.ภาษีที่ดินและสิ่งปลูกสร้าง ย้ํา เจตนารมณ์ของกฎหมายเป็นการจัดเก็บภาษีที่มีความเป็นธรรมกับทุกคน
เมื่อวันที่ 2 ก.พ. 66 เวลา 09.30 น. ที่อาคารรัฐสภา ถ.สามเสน กรุงเทพฯ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ตอบกระทู้ถามของ นางบุศริณธญ์ วรพัฒนานันน์ สมาชิกสมาชิกสภาผู้แทนราษฎร เรื่อง การจัดเก็บภาษีตามพระราชบัญญัติภาษีที่ดินและสิ่งปลูกสร้าง พ.ศ. 2562 โดยกล่าวว่า การจัดเก็บภาษีที่ดินและสิ่งปลูกสร้างเป็นการจัดเก็บภาษีที่มีความเป็นธรรมกับทุกคน มิใช่จัดเก็บเฉพาะผู้มีรายได้น้อย กรณีประชาชนเป็นเจ้าของที่ดินซึ่งใช้ประโยชน์ในการประกอบเกษตรกรรมจะได้รับยกเว้นภาษีตามกฎหมาย ดังนั้น ประชาชนผู้มีรายได้น้อยไม่ได้รับผลกระทบอย่างแน่นอน ทั้งนี้ ราคาประเมินทุนทรัพย์ที่ดินและสิ่งปลูกสร้างที่ใช้สําหรับการจัดเก็บภาษีในปี 2566 จะใช้ราคาประเมินทุนทรัพย์รอบบัญชี ปี 2566-2569 ซึ่งจะทําให้รัฐสามารถจัดเก็บภาษีจากผู้ถือครองที่ดินจํานวนมาก ซึ่งส่วนใหญ่เป็นผู้ที่มีรายได้สูงเพิ่มมากขึ้น และราคาประเมินใหม่นี้ก็เป็นประโยชน์กับพี่น้องประชาชนผู้ที่ถือครองที่ดินจํานวนน้อย เพราะเมื่อราคาประเมินสูงขึ้นก็สามารถใช้เป็นต้นทุนในการลงทุนพัฒนาทําธุรกิจได้ต่อไป
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า นับตั้งแต่รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้เข้ามาบริหารประเทศ ได้มีการบังคับใช้กฎหมายที่ทําให้ประชาชนผู้ไม่มีที่ดินทํากิน ซึ่งส่วนใหญ่เป็นผู้มีรายได้น้อย ได้มีที่ดินทํากิน ได้ทําการเกษตร โดยมีการออกเอกสารพื้นที่ป่าซึ่งเป็นพื้นที่ที่รัฐไม่ได้ใช้ประโยชน์เพื่อให้ราษฎรได้มีที่ทํามาหากิน ทําให้ประชาชนส่วนใหญ่ซึ่งเป็นผู้มีรายได้น้อยและไม่มีที่ดินเป็นของตัวเองสามารถประกอบอาชีพและทํามาหาเลี้ยงชีพได้ ดังนั้น เจตนารมณ์หลักของพระราชบัญญัติภาษีที่ดินและสิ่งปลูกสร้าง พ.ศ. 2562 ฉบับนี้ คือ การให้ประชาชนผู้มีรายได้สูงเสียภาษีมากขึ้นและต้องทําประโยชน์ในพื้นที่โดยไม่ปล่อยให้รกร้างว่างเปล่า
“การลดภาระของประชาชนในภาพรวมเรื่องเศรษฐกิจ คือการลดอัตราการจัดเก็บภาษี ซึ่งจะส่งผลกระทบต่อเงินรายได้จัดเก็บเองขององค์กรปกครองส่วนท้องถิ่น จึงจําเป็นต้องใช้งบกลางเข้าไปชดเชย แต่เนื่องจากงบกลางก็ถูกใช้จ่ายไปถึง 6,200 กว่าล้านบาทในการบรรเทาสาธารณภัยที่เกิดจากน้ําท่วมเมื่อปี 2565 ที่ผ่านมา แต่ทั้งนี้ คณะรัฐมนตรีก็ได้มีมติเกี่ยวกับการช่วยเหลือด้านงบประมาณในส่วนขององค์กรปกครองส่วนท้องถิ่นที่ขาดรายได้ ซึ่งจะได้ติดตามผลการดําเนินการตามมติคณะรัฐมนตรีดังกล่าวต่อไป” พลเอก อนุพงษ์ฯ กล่าวในช่วงท้าย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม ห่วงใยประชาชน กำชับ ขสมก. คุมเข้มตรวจวัดควันดำก่อนให้บริการ
วันพฤหัสบดีที่ 2 กุมภาพันธ์ 2566
รัฐมนตรีว่าการกระทรวงคมนาคม ห่วงใยประชาชน กําชับ ขสมก. คุมเข้มตรวจวัดควันดําก่อนให้บริการ
ลดปริมาณฝุ่น PM 2.5  ลดผลกระทบด้านสุขภาพ
นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยประชาชน ที่ได้รับผลกระทบจากสถานการณ์ฝุ่นละอองขนาดเล็ก (PM 2.5) ในเขตพื้นที่กรุงเทพมหานครและปริมณฑล อยู่ในระดับเริ่มมีผลกระทบต่อสุขภาพ เนื่องจากเพดานอากาศต่ํา ทําให้เกิดสภาวะอากาศปิดอย่างต่อเนื่อง ส่งผลให้การสะสมของฝุ่นละอองขนาดเล็ก มีแนวโน้มเพิ่มขึ้น โดยได้กําชับให้ทุกหน่วยงานในสังกัด ปฏิบัติตามมาตรการแก้ปัญหาฝุ่นละอองขนาดเล็กอย่างเคร่งครัด
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) เปิดเผยว่า ขสมก. ได้ปฏิบัติตามมาตรการแก้ปัญหาฝุ่นละอองขนาดเล็ก (PM 2.5) เพื่อลดปริมาณการปล่อยฝุ่นละอองขนาดเล็กสู่ชั้นบรรยากาศ ช่วยลดผลกระทบด้านสุขภาพอนามัยของประชาชน ดังนี้
1. กําชับเขตการเดินรถที่ 1 - 8 ตรวจวัดค่าไอเสียรถโดยสารเครื่องยนต์ดีเซลทุกคัน ให้มีค่าไอเสีย อยู่ในเกณฑ์มาตรฐาน กรณีตรวจพบรถโดยสารมีค่าไอเสียเกินเกณฑ์มาตรฐาน จะงดให้บริการรถโดยสารคันดังกล่าว โดยนําส่งบริษัทเหมาซ่อมดําเนินการปรับปรุงแก้ไขทันที และดําเนินการตรวจสอบ ก่อนนํารถออกวิ่งให้บริการประชาชน
2. จัดเจ้าหน้าที่สายตรวจพิเศษ (สตพ.) กํากับดูแลการให้บริการรถโดยสารในเส้นทาง และสังเกตรถโดยสารที่มีปัญหาควันดํา กรณีตรวจพบรถที่มีปัญหาควันดําในเส้นทาง เจ้าหน้าที่จะดําเนินการตามขั้นตอน การนํารถเข้าซ่อมบํารุงทันที
3. ขอความร่วมมือประชาชน หากพบเห็นรถโดยสารของ ขสมก. มีควันดําผิดปกติ สามารถถ่ายภาพรถที่มีปัญหา ส่งมาได้ที่ เพจเฟซบุ๊ก ขสมก. พร้อมบวก เพื่อร่วมแก้ปัญหาฝุ่นละอองขนาดเล็ก (PM 2.5) ไปด้วยกัน